钦定古今图书集成/明伦汇编/宫闱典/第111卷 > 沈法深
## 钦定古今图书集成/明伦汇编/宫闱典/第111卷 > 沈法深

按《陈书世祖沈皇后传》：“后父法深，梁安前中录事参
军。后年十馀岁，以梁大同中归于世祖，及即位为皇
后。追赠后父法深光禄大夫，加金章紫绶，封建成县
侯，邑五百户，谥曰恭。追赠母高绥安县君，谥曰定。子
钦，随世祖征伐，以功至贞威将军、安州刺史。世祖即
位，袭爵建城县侯，加通直散骑常侍，持节会稽等九”
郡诸军事、明威将军、会稽太守。入为侍中、左卫将军、
卫尉卿。光大中，为尚书右仆射，寻迁左仆射。钦素无
技能，奉己而已。高宗即位，出为云麾将军、义兴太守，
秩中二千石。大建元年，卒，时年六十七。赠侍中、特进、
翊左将军，谥曰成。子观嗣，颇有学识，官至御史中丞。